88ไรซิง

88ไรซิง (; เขียนเป็น 88⬆; ชื่อเดิม: CXSHXNLY (อ่านว่า "แคช โอนลี่" (Cash only))) เป็นบริษัทค่ายเพลงสัญชาติอเมริกัน ก่อตั้งโดยฌอน มิยาชิโร และ เจสัน มา ในปี 2015 มิยาชิโรอธิบายในเว็บไซต์ว่าเป็น "บริษัทที่บริหารจัดการแบบผสมผสาน ทั้งบริหารค่ายเพลง การผลิตวีดิทัศน์ และทำการตลาด"

บริษัทนี้ได้รับความนิยมอย่างรวดเร็วจากการเป็นแพลตฟอร์มดนตรีและค่ายเพลงให้กับศิลปินชาวอเมริกันเชื้อสายเอเชียโดยเฉพาะ เช่น โจจิ, คีท แอพ, ริช ไบรอัน และ นิกิ ซึ่งเป็นความตั้งใจตั้งแต่แรกเริ่มของมิยาชิโรที่มองเห็นความสามารถของศิลปินเอเชียที่มีไม่ต่างจากศิลปินในกระแสหลัก แต่ขาดพื้นที่ในการส่งเสริมพวกเขา จึงเปิดค่ายเพลงขึ้น โดยมีสำนักงานใหญ่อยู่ในนครนิวยอร์กของสหรัฐ และมีสำนักงานสาขาอีกสองแห่งในลอสแองเจลิสของสหรัฐ และเซี่ยงไฮ้ของประเทศจีน ส่วนชื่อค่ายมาจากการนำตัวเลข 88 ซึ่งในวัฒนธรรมเอเชีย ชาวเอเชียถือว่าเป็นเลขนำโชค มารวมกับคำว่า Rising ซึ่งแปลว่า "การลุกขึ้น" เป็นการอนุมานว่าชาวเอเชียกำลังจะลุกขึ้นมาสร้างผลงานในระดับโลก มิยาชิโรยังเคยกล่าวไว้อีกว่า 88ไรซิง เปรียบเสมือน "ดิสนีย์แห่งฮิปฮอปเอเชีย"

ในปี 2019 88ไรซิง ได้รับรางวัลค่ายเพลงแห่งปีจากเน็ตอีส หนึ่งในแพลตฟอร์มสตรีมมิ่งเพลงที่ใหญ่ที่สุดในประเทศจีน

นอกเหนือจากกลุ่มศิลปินหลักแล้ว บริษัทยังได้ร่วมงานกับศิลปินอื่น ๆ อีกเป็นจำนวนมาก เช่น KOHH, ซีแอล, ดีพีอาร์ ไลฟ์, อีเยจิ, ภูมิ วิภูริศ, เวอร์เบิล, ฮิการุ อูตาดะ, มิลลิ และ โฟร์อีฟ

 อ้างอิง 

 แหล่งข้อมูลอื่น 



หมวดหมู่:บริษัทด้านสื่อของสหรัฐ
หมวดหมู่:บริษัทด้านสื่อที่ก่อตั้งในปี พ.ศ. 2558
หมวดหมู่:บริษัทอเมริกันที่ก่อตั้งในปี พ.ศ. 2558
หมวดหมู่:ค่ายเพลงที่ก่อตั้งในปี พ.ศ. 2558
หมวดหมู่:ค่ายเพลงอิสระอเมริกัน